Los Ahuehuetes

Los Ahuehuetes, offisielt Parque Ejidal del Contador, er en park i Atenco kommune i Mexico. Den dekker et areal på 34 hektar,Suite 100 – Turismo México: Atenco. En la Ribera, guía turística og er med det kommunens største park. Den befinner seg like sørøst for San Salvador Atenco. I Los Ahuehuetes er det to store svømmebassenger og flere lekeplasser. Det leies også ut sykler som kan brukes på gangstiene i parken.

Stedet het tidligere Acatecalco, og tlatoanien og dikteren Nezahualcoyotl dro ofte dit for å slappe av og dikte. Den ble overtatt av Hernán Cortés, som seinere overlot den til regnskapsføreren (contador på spansk) sin, hvilket er opphavet til det offisielle navnet. Navnet Los Ahuehuetes kommer av at parken har et stort antall av treet Taxodium mucronatum, som på nahuatl heter ahuehuete.

Referanser

Kategori:Atenco